經數:一五四五

經名:阿毘達磨大毘婆沙論卷第四十五

頁數:二三一

上      欄

說言. 根律儀以一切善法及順善無覆無記

法爲自性. 根不律儀以一切染汚法及順染

無覆無記法爲自性. 昔此迦濕彌羅國中有

毘訶羅名吉祥胤. 二阿羅漢曾住其中. 俱

證三明. 具八解脫. 得無□解. 是說法師是

親兄弟. 父名難提婆羅門種. 俱作是說. 根

律儀根不律儀. 皆以無覆無記不相應行蘊

中律儀不律儀爲自性. 問若此俱是無覆無

記心不相應行蘊攝者. 此二自性有何差別.

答隨順染汚者名不律儀. 隨順淸淨者名律

儀. 是謂差別. 評曰. 此諸說中初說爲善. 經

說念慧能護根故

復次卽此念慧有位亦得斷律儀名. 隨位

差別建立多種. 且說有漏斷律儀者. 謂

欲界見修所斷法. 以未至地能離欲界有

漏. 九無間道中念慧二法爲斷律儀. 若初

靜慮見修所斷法. 以第二靜慮近分地能

離初靜慮. 九無間道中念慧二法爲斷律儀.

乃至無所有處見修所斷法. 以非想非非想

處近分地能離無所有處. 九無間道中念

慧二法爲斷律儀. 若說無漏斷律儀者. 謂

欲界見修所斷法. 以未至地能離欲界. 無

漏諸無間道中念慧二法爲斷律儀. 若初靜

慮見修所斷法. 以依未至靜慮中間及初靜

慮能離初靜慮1三地. 無漏諸無間道中

念慧二法爲斷律儀. 第二靜慮見修所斷法.

以前三地及第二靜慮能離第二靜慮. 四

地無漏諸無間道中念慧二法爲斷律儀.

第三靜慮見修所斷法以前四地及第三靜

中      欄

慮. 能離第三靜慮五地. 無漏諸無間道中念

慧二法爲斷律儀. 第四靜慮見修所斷法. 及

無色界見所斷法. 以前五地及第四靜慮能

離第四靜慮等. 六地無漏諸無間道中念慧

二法爲斷律儀. 空無邊處修所斷法. 以前六

地及空無邊處能離空無邊處. 七地無漏九

無間道中念慧二法爲斷律儀. 識無邊處修

所斷法. 以前七地及識無邊處能離識無邊

處八地無漏九無間道中念慧二法爲斷律

儀. 無所有處及非想非非想處修斷法. 以

前八地及無所有處能離二地九地. 無漏九

無間道中念慧二法爲斷律儀

*說一切有部發智大毘婆沙論*卷第四十四

阿毘達磨大毘婆沙論卷第四十

五

五百大阿羅漢等造

*三藏法師玄□奉  詔譯

雜蘊第一中思納息第八之四

云何異生性. 乃至廣說. 問何故作此論. 答

爲止他宗顯正義故. 謂或有執欲界見苦

所斷十隨眠是異生性. 如犢子部. 彼說異生

性是欲界繫. 是染汚性是見所斷. 是相應行

蘊攝. 爲遮彼執顯異生性是三界繫. 是修

所斷. 是不染汚. 是不相應行蘊所攝. 或復有

執. 異生性無實體. 如譬喩者爲遮彼執

顯異生性自體實有. 爲遮此等諸部異執.

顯示正理故作斯論. 此本論中說異生性.

下      欄

品類足論說異生法. 如說. 云何異生法. 謂

地獄傍生鬼界2比俱盧洲無想天. 彼業彼生

是謂異生法. 問何故此本論中. 說異生性非

異生法. 品類足論. 說異生法非異生性耶.

答是作論者意欲爾故. 復次此彼皆是有餘

說故. 復次此彼二論各說一種互相顯故.

復次異生性勝. 非異生法. 此本論中且就勝

說. 此論已說異生性. 故品類足論不重說

之. 此論未說異生法故. 品類足論說異生

法. 此顯彼論在此後造. 有作是說. 彼論已

說異生法故此不重說. 彼論未說異生性.

故此論說之. 此顯彼論在此先造. 問何故

名異生性. 尊者世友作如是說. 能令有情

能異類見異類煩惱造異類業. 受異類果

異類生故. 名異生性. 復次能令有情墮異

界故. 往異趣故. 受異生故. 名異生性. 復

次能令有情信異師故. 作異相故. 受異

法故. 行異行故. 心異果故. 名異生性. 大

德說曰. 能令有情依止異類界趣生有. 發

起種種顚倒煩惱. 造作增長感後有業. 輪

轉生死無分限故. 名異生性. 阿毘達磨諸

論師言. 異生分故異生體故名異生性. 尊者

妙音作如是說. 異生類故名異生性. 脅尊

者言. 異生依故障聖性故. 名異生性. 問何

故名異生法. 答諸異生者有此法故. 名異

生法. 譬如世間王法臣法. 問諸異生法. 聖者

亦有. 何故但立異生法名. 答諸異生法聖者

多無. 設有少者不名聖法. 以聖者於彼得

而不在身成就不現前故. 3唯異生於彼得

經數:一五四五

經名:阿毘達磨大毘婆沙論卷第四十五

頁數:二三二

上      欄

而亦在身成就亦現前故名異生法. 復次異

生成就彼法. 能令彼法取果與果故. 名異

生法. 聖者雖成就彼法. 而不爾故不名聖

法. 復次異生成就彼法. 能令彼法往異趣

異界異處異生受異果故. 名異生法. 聖者

雖成就彼法. 而不爾故不名聖法. 復次異

生性是有漏. 彼法亦有漏故名異生法. 聖性

是無漏彼法非無漏故不名聖法. 復次異

生爲彼所覆蔽故. 所纏縛故. 所□惑故.

名異生法. 聖不爾故不名聖法. 復次諸異

生類隨順彼法生長彼法故. 名異生法. 聖

不爾故不名聖法. 問異生性異生法. 何差

別. 答異生性*唯非色. 異生法通色非色. 異

生性*唯無見. 異生法通有見無見. 異生性

*唯無對. 異生法通有對無對. 異生性*唯不

相應. 異生法通相應不相應. 異生性*唯無

所依無所緣無行相異生法皆通二種. 異生

性*唯不染汚. 無罪無異熟. 異生法皆通二

種. 復次異生性*唯無記. 異生法通善不善

無記. 異生性通三界繫. 異生法*唯欲色界

繫. 異生性*唯修所斷. 異生法通見修所斷.

復次異生性是因. 異生法是果. 如因果能作

所作亦爾. 復次異生性法界法處行蘊所攝.

異生法十八界十二處五蘊所攝. 復次異生

性苦法智忍時捨. 異生法餘時捨. 如是等門

是謂差別. 如世尊說. 隨信隨法行超異生

地. 未得預流果定不命終. 問何故名異生

地. 答一切聖者皆名同生. 此異於彼故名

異生. 容受異生名異生地. 問若爾. 聖者異

中      欄

異生故應名異生. 答一切聖者同會眞理.

同見同欲故名同生. 異生不爾. 可厭賤故

立異生名. 不應爲難. 尊者世友作如是

說. 容起異見異類煩惱. 容造異業. 容墮

異界. 往異趣等. 而受生故. 名異生地. 復次

容信異師. 廣說乃至心異果故. 名異生地.

大德說曰. 異於正法及毘奈耶. 而受生故. 名

爲異生. 是諸異生生長依處名異生地

云何異生性. 答若於聖法聖暖聖見聖忍聖

欲聖慧. 諸非得已非得當非得. 是謂異生性.

問爲不得苦法智忍是異生性. 爲不得一

切聖法是異生性耶. 設爾何失. 若不得苦

法智忍是異生性者. 道類智已生捨苦法智

忍. 爾時苦法智忍非得. 應是異生性. 是則住

修道無學道者. 亦應名異生. 若不得一切

聖法是異生性者. 則應一切有情皆名異生.

無聖者成就一切聖法故. 謂乃至佛亦不

成就二乘聖法. 及自乘學法. 亦應名異生.

有作是說. 不得苦法智忍是異生性. 問若

爾. 道類智已生捨苦法智忍. 爾時苦法智忍

非得. 應是異生性. 是則住修道無學道者

亦應名異生. 答苦法智忍生時. 害彼非得.

令於自相續永不復生故. 住修道無學道

者. 於苦法智忍雖不成就. 而不名不得.

亦不名得. 如眼根生1時害彼非得. 令於

自相續永不復生. 眼根滅已雖不成就. 而

不名不得. 亦不名得此亦如是. 故無前

過. 復次道類智已生. 苦法智忍雖不成就.

而成就彼等流果故. 不名異生. 復有說者.

下      欄

不得一切聖法是異生性. 問若爾. 則應一

切有情皆名異生. 無聖者成就一切聖法

故. 答雖無聖者具足成就一切聖法. 而非

異生. 以2彼非得3雜聖得故. 謂若身中聖法

非得不*雜得者. 是異生性. 聖者身中聖法非

得*雜聖得故非異生性. 彼得非得□俱生

故. 復次彼非得有二種. 一共. 二不共. 不共

者是異生性. 共者非異生性. 聖者身中聖法

非得. 一向是共故無前失. 復次彼非得有二

種. 一未被害. 二已被害. 未被害者是異生性.

已被害者非異生性. 聖者身中聖法非得. 皆

已被害故無前失. 復次一切聖法非得有二.

一依異生相續現起. 二依聖者相續現能. 前

是異生性. 後非異生性. 故無聖者名異生

4失. 問聖法聖暖聖見聖忍聖欲聖慧有何差

別. 有作是說. 此中六句皆共顯示苦法智

忍. 初一是總. 後五是別. 初一是略. 後五是

廣. 初一是不分別. 後五是分別. 謂苦法智忍

令蘊種子皆悉[&FFFF]#悴故名聖暖. 推心諦理

故名聖見. 忍可諦理故名聖忍. 愛樂諦理

故名聖欲. 決擇諦理故名聖慧. 復次苦法

智忍令有種子皆悉[&FFFF]#悴故名聖暖. 推心

行轉故名聖見. 忍可行轉故名聖忍. 愛樂

解脫故名聖欲. 覺了諦理故名聖慧. 有

說. 六地苦法智忍. 卽是此中六句所顯. 有

說. 六5姓苦法智忍. 卽是此中六句所顯. 復

有說者. 此中六句皆共顯示一切聖法. 謂諸

聖法義有總別. 初一是總. 後五是別. 五中二

釋如前應知. 有說. 六*姓一切聖法. 卽是此

經數:一五四五

經名:阿毘達磨大毘婆沙論卷第四十五

頁數:二三三

上      欄

中六句所顯. 有說. 三乘學無學法. 卽是此中

六句所顯. 有餘師說. 此中顯示眞實相似二

種聖法. 相似聖法. 卽暖等四順決擇分. 聖法

者. 謂眞實聖法卽無漏道. 聖暖者謂暖法. 聖

見者謂頂法. 聖忍者謂下中忍法. 聖欲者謂

增上忍法聖慧者謂世第一法. 若未修得暖

法等四. 當知彼是全分異生. 若得暖等亦

名聖者. 如世尊說. 若有成就暖等善根. 我

說彼名相似聖者. 然異生性. *唯是眞實聖

法非得非不得. 餘故彼不應言暖等. 謂暖

等此異生性當言善耶不善耶無記耶. 答應

言無記. 謂無覆無記非得性故. 一切非得皆

是無覆無記性攝. 問異熟生等四無記中此

何所攝. 答非四所攝. 但是等流無覆無記. 問

此何故非有覆無記. 答非離染時捨此性

故. 何故異生性非善耶. 答善法或由加行

故得. 或由餘緣故得. 無設加行心作異

生. 又斷善時善法皆捨. 得諸善法不成就性.

若異生性是善性者. 斷善根者. 應非異生.

非直語言其義便立. 故復問答顯非善等. 此

中有說. 善法或由加行故得者. 顯由加行

所起諸善. 或由餘緣故得者. 顯彼所修未

來諸善. 復次善法或由加行故得者. 顯加

行得善. 或由餘緣故得者. 顯離染得善. 復

次善法或由加行故得者. 顯加行得善中

順勝進分順決擇分. 或由餘緣故得者. 顯

加行得善中順退分順住分. 問若爾. 此中何

故不說生得善耶. 答應說而不說者. 當知

此義有餘. 復次此中但說難得勝善. 諸生得

中      欄

善易得下劣故不說之. 復次諸異生性皆

是生得. 若此中說生得1善者. 便不異彼.

故不說之. 復有說者. 善法或由加行. 故得

者. 顯加行得善. 或由餘緣故得者. 顯生得

善. 復次善法或由加行故得者. 顯勝進時

所得諸善. 或由餘緣故得者. 顯退等時所

得諸善. 此中應作四句分別. 或有善法由

加行故得非由餘緣. 如暖頂忍世第一法.

見道現觀邊世俗智. 道類智不動心解脫. 無

諍願智邊際定等. 或有善法由餘緣故得

非由加行. 如生得善. 或有善法由加行故

得亦由餘緣. 如四沙門果. 靜慮無色無量解

脫勝處遍處等. 或有善法非由加行故得.

亦非由餘緣者無也. 無設加行心作異

生者. 顯異生性非加行得善. 謂必無有先

非異生. 後心證得彼不賤故. 無始時來是

異生故. 又斷善時善法皆捨等者. 顯異生性

非生得善. 謂斷善時正斷生得非加行故.

若斷善根非異生者. 甚違正理. 彼極惡故.

勿有如斯所說過失. 故異生性決定非善.

何故異生性非不善耶. 答離欲染時不善皆

捨. 得不善法不成就性. 若異生性是不善者.

諸異生離欲染應非異生. 若非異生彼後

不應還生欲界. 聖離欲染必不更受欲界

生故. 又若爾者. 色無色界應無異生. 便有

大失. 故異生性定非不善. 故彼*唯是無覆

無記. 此異生性當言欲界繫耶. 色界繫耶.

無色界繫耶. 答應言或欲界繫. 或色界繫. 或

無色界繫. 非直語言其義便立. 故應問答重

顯斯義. 何故異生性非*唯欲界繫耶. 答欲

下      欄

界沒生無色界時欲界法皆捨. 得欲界法不

術就性. 若異生2性*唯欲界繫者. 者異生欲

界沒生無色界. 應非異生. 若非異生. 則應

生彼無退墮者. 聖者生上必無退受下地

生故. 雖欲界沒生色界者. 亦捨欲界法. 而

非全捨. 彼猶成欲界變化心等故. 由此但

說生無色界. 何故異生性非*唯色界繫耶.

答色界沒生無色界時色界法皆捨. 得色界

法不成就性. 若異生性*唯色界繫者. 諸異生

色界沒生無色界應非異生. 若非異生猛

[&FFFF]#子等不應生下. 聖不爾故雖色界沒生

欲界者. 亦捨色界法. 而非全捨. 彼猶成色

界煩惱等法故. 由此但說生無色界. 何故

異生性非*唯無色界繫耶. 答入正性離生.

先現觀欲界苦. 後合現觀色無色界苦聖道

起. 先辦欲界事. 後合辦色無色界苦聖道

起. 先辦欲界事. 後合辦色無色界事. 是故

異生性非*唯無色界繫. 法應如是. 若成就

此地異生性. 必先現觀此地苦諦. 又聖道起

先爲對治異生性故作如是說. 問若爾. 異

生性應*唯欲界繫. 答*唯欲界繫有前過失.

故此應言通三界繫此異生性當言見所

斷耶. 修所斷耶. 答應言修所斷. 非直語言

其義便立. 故應問答重顯斯義. 何故異生性

非見所斷耶. 答見所斷法皆染汚異生性不

染汚故. 者染汚法隨部隨品漸漸斷之得不

成就. 諸異生性苦法智忍一時頓捨. 隨地第

九無間道力一時頓斷故非染汚. 又世第一

法正滅. 苦法智忍正生. 爾時捨三界異生性.

得彼不成就性. 非於爾時見所斷法而有捨

經數:一五四五

經名:阿毘達磨大毘婆沙論卷第四十五

頁數:二三四

上      欄

故. 若異生性是見所斷. 應此位中未捨彼

性. 則具縛者住苦法智忍時. 應成就異生

性. 見所斷法具成就故. 住此位者應名爲

聖亦名異生. 便成雜亂. 故異生性非見所

斷. 問爾時*唯應捨欲界異生性. 上二界異

生性先不成就故. 如何乃說捨三界耶. 答

應說爾時捨三界中隨一異生性. 得彼不

成就性. 而言捨三界異生性者. 爲滿三數

故作是說. 謂上二界異生性先不成就. 今復

捨欲界異生性. 三數便滿故作是說. 有說.

上二界異生性雖先不成就. 今復不成就.

故亦說捨. 云何先不成就今復不成就耶.

謂轉遠故. 有說. 欲界異生性能資能引上

二界異生性與彼爲門爲加行故. 若捨欲

界異生性時亦說捨彼. 有說. 成就欲界異

生性時. 色無色界諸異生性. 容當現起與

彼爲依安足處故. 若捨欲界異生性時. 斷

彼生路故亦說捨. 有說. 爾時三界諸異生性

得非擇滅故作是說. 爾時頓得三界九地

諸異生性非擇滅故1以是義故有問言. 頗

有法一時捨九時斷耶. 答有. 謂異生性一時

捨者謂苦法智忍生時. 九時斷者. 謂離欲界

乃至非想非非想處染. 各於第九無間道時.

頗有於異生性已得擇滅未得非擇滅

耶. 答應作四句. 或有於異生生. 已得擇

滅未得非擇滅. 謂諸異生已離欲界乃至

無所有處染. 或有於異生性已得非擇滅

未得擇滅. 謂諸聖者未離欲界染. 或有於

異生性已得擇滅及非擇滅. 謂諸聖者已離

中      欄

欲界乃至非想非非想處染. 或有於異生性

未得擇滅及非擇滅. 謂諸異生未離欲界

染. 頗有異生性未斷而不成就耶. 答應作

四句. 或有異生性未斷而不成就. 謂諸異

生生欲界未離初靜慮染. 彼上八地異生

性未斷而不成就. 已離初靜慮染. 未離第

二靜慮染. 彼上七地異生性未斷而不成就.

乃至已離無所有處染. 彼上一地異生性未

斷而不成就. 若生初靜慮. 未離第二靜慮

染. 彼上七地異生性未斷而不成就. 已離

第二靜慮染. 未離第三靜慮染. 彼上六地異

生性未斷而不成就. 乃至已離無所有處

染. 彼上一地異生性未斷而不成就. 乃至若

生無所有處. 彼上一地異生性未斷而不成

就. 若諸聖者未離欲界染. 彼九地異生性

未斷而不成就. 已離欲界染. 未離初靜慮

染. 彼上八地異生性未斷而不成就. 乃至已

離無所有處染. 未離非想非非想處染. 彼

上一地異生性未斷而不成就. 或有異生性

成就而非未斷. 謂諸異生生欲界已離欲

界染. 彼欲界異生性成就而非未斷. 乃至生

無所有處已離無所有處染. 彼無所有處異

生性成就而非未斷. 或有異生性未斷亦成

就. 謂諸異生未離欲界染. 彼欲界異生性未

斷亦成就. 乃至生無所有處未離無所有

處染. 彼無所有處異生性未斷亦成就. 若生

非想非非想處. 彼非想非非想處異生性未

斷亦成就. 或有異生性非未斷亦非成就.

謂諸異生生欲界已離初靜慮染. 未離第

下      欄

二靜慮染. 彼初靜慮異生性非未斷亦非成

就. 乃至已離無所有處染. 彼初靜慮乃至無

所有處異生性非未斷亦非成就. 若生初

靜慮. 未離第二靜慮染. 彼欲界異生性非

未斷亦非成就. 已離第二靜慮染. 未離第

三靜慮染. 彼欲界第二靜慮異生性非未斷

亦非成就. 乃至已離無所有處染. 彼欲界第

二靜慮乃至無所有處異生性非未斷亦非

成就. 乃至若生非想非非想處. 彼欲界乃至

無所有處異生性非未斷亦非成就. 若諸聖

者已離欲界染. 未離初靜慮染. 彼欲界異

生性非未斷亦非成就. 已離初靜慮染. 未

離第二靜慮染. 彼欲界初靜慮異生性非未

斷亦非成就. 乃至已離非想非非想處染.

彼三界九地異生性非未斷亦非成就. 頗

有異生性已斷而成就耶. 答應作四句. 謂

前第二句作此初句. 前初句作此第二句. 前

第四句作此第三句. 前第三句作此第四句.

准前所說應知其相異生性名何法. 答三

界不染汚心不相應行. 問何故復作此論. 答

欲令疑者得決定故. 謂前說不得聖法

名異生性. 或有生疑. 不得聖法非實有

體. 如未得財. 欲令此疑得決定故. 顯異

生性是實有法行蘊所攝. 故作斯論. 有作

是說. 前雖已顯異生性相而未2辨體. 今

欲說之故作斯論. 有餘師說. 前雖已顯異

生性體. 未*辨其相. 今欲說之故作斯論.

或有說者. 前顯異生性對治. 今欲說異生

性體故作斯論. 言三界者遮異生性*唯欲

經數:一五四五

經名:阿毘達磨大毘婆沙論卷第四十五

頁數:二三五

上      欄

界繫. 不染汚者. 遮異生性是染汚法及見所

斷. 心不相應者. 遮異生性是心所法. 行者

遮異生性非實有法. 假法理非行蘊攝故.

此卽遮異執顯異生性體. 尊者妙音說. 異

生性卽衆同分. 如牛羊等諸衆同分. 卽說名

爲牛羊等性. 如是異生衆同分體名異生

性. 有餘師言. 別有一法是不染汚. 心不相

應行蘊所攝. 如命根等名異生性. 爲遮彼

執前說異生性名不得聖法. 不得卽是不成

就性. 問何緣不許卽異生衆同分. 及有別

法名異生性. 而許聖法不成就性名異生

性耶. 答異生衆同分. 非親違聖法故. 別有

一法不可知故. 非如聖法不成就性. 親違

聖法. 有相可知名異生性. 理善成立

諸法邪見相應. 彼法邪思惟相應耶. 乃至廣

說. 問何故異生性後說邪支耶. 答此二展轉

相扶持故. 謂異生性扶持邪支. 此邪支復能

扶持異生性. 復次行者厭異生性及八邪支.

而修聖道故. 異生性後復分別邪支. 諸法邪

見相應. 彼法邪思惟相應耶. 答應作四句.

此中邪見一切地有. 非一切染汚心. 有身見

等聚中無故. 邪思惟一切染汚心有. 非一切

地. 靜慮中間以上無故. 由此相望作大四句.

有法邪見相應非邪思惟. 謂邪見相應邪思

惟. 及餘邪思惟不相應邪見相應法. 此中邪

見相應邪思惟者. 謂欲界未至定初靜慮邪見

俱尋. 彼*唯與邪見相應非邪思惟. 自性與

自性由三因緣不相應故. 一無二思惟俱

時起故. 二前後思惟不和合故. 三諸法自

中      欄

性不自觀故. 謂待他生不待自性. 及餘邪

思惟不相應邪見相應法者. 謂靜慮中間乃

至有頂邪見相應法. 卽九大地法. 九大煩惱

地法. □比伺心. 有法邪思惟相應非邪見.

謂邪思惟相應邪見. 及餘邪見不相應邪思

惟相應法. 此中邪思惟相應邪見者. 謂欲界

未至定初靜慮邪見. 彼*唯與邪思惟相應

非邪見. 自性與自性由前所說三種因緣

不相應故. 及餘邪見不相應邪思惟相應法

者. 謂欲界未至定初靜慮除邪見聚. 取1餘

染汚聚中邪思惟相應法. 卽有身見邊執見

戒禁取見取疑貪瞋慢不共無明. 相應聚中

邪思惟相應法. 謂十大地法等如理應知. 有

法邪見相應亦邪思惟. 謂除邪見相應邪思

惟. 及除邪思惟相應邪見. 諸餘邪見邪思惟

相應法. 謂欲界未至定初靜慮邪見聚中邪

見邪思惟相應法. 卽九大地法. 九大煩惱地

法. 無□無愧□比睡眠伺心. 有法非邪見相

應亦非邪思惟. 謂邪見不相應邪思惟. 邪思

惟不相應邪見. 及諸餘心心所法色無爲心不

相應行. 此中邪見不相應邪思惟者. 謂欲界

未至定初靜慮除邪見聚. 取餘染汚聚中邪

思惟. 彼俱不相應彼聚無邪見故. 自性與

自性不相應故. 邪思惟不相應邪見者. 謂

靜慮中間乃至有頂邪見. 彼俱不相應. 自性

與自性不相應故. 彼地無思惟故. 及諸餘

心心所法者. 謂靜慮中間乃至有頂. 除邪見

聚. 取餘染汚心心所法幷一切善無覆無記.

色無爲心不相應行者. 謂一切色無爲心不

下       欄

相應行. 如是諸法俱不相應. 彼聚無邪見

故. 彼地無思惟故. 不染汚故. 非相應法故

諸法邪見相應. 彼法邪精進相應耶. 答應作

四句. 此中邪見一切地有. 非一切染汚心邪

精進一切地及一切染汚心俱有. 由此相望

作中四句. 有法邪見相應非邪精進. 謂邪

見相應邪精進. 此中邪見相應邪精進者. 謂

邪見聚中懈怠2但與邪見相應非邪精進.

自性與自性不相應故. 有法邪精進相應

非邪見. 謂邪見及餘邪見不相應. 邪精進相

應法. 此中邪見者. 謂諸邪見皆與邪精進相

應非邪見. 彼聚定有邪精進故. 自性與自

性不相應故. 及餘邪見不相應邪精進相

應法者. 謂一切地. 除邪見聚. 取餘染汚聚

中邪精進相應法. 有法邪見相應亦邪精進.

謂除邪見相應邪精進. 諸餘邪見相應法. 此

中除邪見相應邪精進者. 以邪精進體數極

多. 此中但除與邪見相應者. 餘無濫故非

此所除. 諸餘邪見相應法者. 謂邪見聚中除

邪精進及邪見體. 取餘心心所法彼俱相應.

卽九大地法. 八大煩惱地法. 無□無愧□比

睡眠尋伺及心. 有法非邪見相應亦非邪

精進. 謂邪見不相應邪精進及諸餘心心所

法. 色無爲心不相應行. 此中邪見不相應邪

精進者. 謂有身見等相應邪精進. 彼俱不相

應. 以彼聚中無邪見故. 自性與自性不相

應故. 及諸餘心心所法者. 謂一切善無覆無

記心心所法非有染汚. 色無爲心不相應行

者. 謂一切色無爲心不相應行. 如是諸法俱

經數:一五四五

經名:阿毘達磨大毘婆沙論卷第四十六

頁數:二三六

上      欄

不相應不染汚故. 非相應法故. 如以邪見

對邪精進. 以邪見對邪念邪定亦爾. 此中

應作二中四句邪念邪定如邪精進. 遍一

切地一切染汚心皆得有故. 如以邪見對

邪精進邪念邪定. 以邪思惟對邪精進邪念

邪定亦爾. 此中應作三中四句. 以邪思惟

不遍一切地. 如邪見不遍一切染汚心故.

諸法邪精進相應. 彼法邪念相應耶. 答應作

四句. 此中二法俱遍一切地. 一切染汚心有

由此相望作小四句. 有法邪精進相應非

邪念. 謂邪念. 此中邪念必與邪精進相應

非邪念□俱有故. 自性與自性不相應故.

有法邪念相應非邪精進. 謂邪精進. 此中邪

精進必與邪念相應. 非邪精進□俱有故.

自性與自性不相應故. 有法邪精進相應

亦邪念. 謂邪精進邪念相應法. 此中除邪精

進及邪念體. 取餘染汚心心所法. 卽九大地

法. 八大煩惱地法. 十小煩惱地法. 無□無愧.

貪瞋慢疑□□睡眠惡作怖尋伺及心. 如是

諸法是染汚者. 二俱相應□俱有故. 有法非

邪精進相應亦非邪念. 謂諸餘心心所法色

無爲心不相應行. 此中諸餘心心所法者. 謂

一切善無覆無記心心所法. 非有染汚. 餘如

前說. 如以邪精進對邪念. 以邪精進對

邪定亦爾. 如以邪精進對邪念邪定. 以

邪念對邪定亦爾. 此中應作二小四句. 皆

遍一切地. 一切染汚心有故. 此中不說

邪語等三. 非相應法故

問此八邪支. 幾欲界繫. 幾色界繫. 幾無色

界繫耶. 答邪見邪精進邪念邪定通三界繫.

中     欄

邪思惟邪語邪業邪命*唯欲色界繫. 色界中

*唯初靜慮. 上地無故. 有說. 色界亦無邪

命. 彼不爲言命起身語業故. 評曰. 此中前

說爲善. 彼貪所起身語二業名邪命故. 問

此八邪支. 幾見所斷. 幾修所斷耶. 答一見

所斷. 謂邪見. 三修所斷. 謂邪語邪業邪命.

餘四通見修所斷. 問此雜蘊中何故先說

淸淨法. 後說雜染法耶. 答爲欲顯示世第

一法士用果故. 謂世第一法能引見道. 永

斷邪見. 是彼士用果. 淸淨卽是世第一法等.

雜染卽是邪見等八支

*說一切有部發智大毘婆沙論*卷第四十五

阿毘達磨大毘婆沙論卷第四十

六

五百大阿羅漢等造

*三藏法師玄□奉  詔譯

結蘊第二中不善納息第一之一

三結乃至九十八隨眠. 如是章及解章義旣

領會已. 次應廣釋此三結等. 皆是契經所

說. 21唯除五結及九十八隨眠. 此中應除如

是二論. 所以者何. 一切阿毘達磨皆爲解釋

契經. 此二論旣非契經所說. 是故應除. 由

此尊者妙音作如是說. 一切阿毘達磨皆爲

釋經. 因如是如是經. 作如是如是論. 非

經說者皆應除之. 有說. 不應除此二論.

所以者何. 彼二亦是契經說故. 謂於增一阿

□摩. 五法中說五結. 九十八法中說九十八

下      欄

隨眠. 時經久遠而俱亡失. 此本論師以願

智力憶念觀察. 於此重[&FFFF]#而解釋之. 有說.

此二雖非經說而不應除. 問五結旣非契

經所說. 何故不除. 答諸論皆隨作者意樂.

不違法相. 欲造便造. 謂於此中說遍行結

非遍行結遍行非遍行結. 說遍行結者如三

結. 說非遍行結者如五結. 說遍行非遍行

結者如九結. 由此五結雖非經說而不應

除. 問九十八隨眠旣非經說何故不除. 答

阿毘達磨皆爲釋經七種隨眠. 是經所說.

今作論者廣以行相界部差別而分別之.

是故此論亦不應除問何故於此先立章

耶. 答爲欲顯示諸門義故. 若不立章門.

義無由得顯. 如彩□者不能彩□虛空. 復

次欲令此論久住世故. 謂此論中雖善立

蘊納息章門. 而百千衆中乃有一人能具誦

持肉不善立. 誰當有能誦持如是雜亂文

句無誦持者便速隱沒. 復次若不立章則

空無所問. 必有所依而發問故. 問何故論

者依經立章. 答諸所造論皆爲釋經. 故諸

經中所有種種不相似義. 今此解釋立爲雜

蘊. 乃至見義立爲見蘊. 然一一蘊具一切

義. 復次爲顯契經義無量故. 非如外典文

多義少或全無義. 如邏摩衍拏書有一萬二

千頌. *唯明二事. 一明邏伐拏劫私多去.

二明邏摩將私多邏. 佛經不爾. 若文若義

無量無邊. 無量者義難測故. 無邊者文難知

故. 譬如大海無量無邊. 無量者深. 無邊者

廣. 復次欲顯契經堪問難故. 非如外典不

經數:一五四五

經名:阿毘達磨大毘婆沙論卷第四十六

頁數:二三七

上      欄

堪問難. 若問難時轉增無義. 如1彌□子不

耐打觸. 若打觸時便失糞穢. 佛經不爾. 堪

任問難. 若問難時生淨戒色善根妙觸. 如婆

羅[&FFFF]#斯所出疊衣堪耐打觸. 若打觸時發鮮

淨色及勝妙觸. 復次欲顯契經發則妙故.

謂有三事覆則妙. 發則不妙. 一愚人二女人

三外道書論. 復有三事發則妙. 覆則不妙. 一

智人二日月三佛法經論. 復次欲顯契經堪

思擇故. 非如外典不堪思擇. 若思擇時能

使有情慧眼損減. 如人觀日損減眼根. 佛

法不爾. 堪任思擇. 若思擇時慧眼增益. 如

人觀月增長眼根問何故於此先立章後

作問耶. 答如造舍法故. 如欲造舍先立

2基址後方結構. 如是尊者欲造法舍. 如

*基址法故先立章. 如結構法故後作門.

復次如種樹法故. 如欲種樹先治其地然

後3種殖. 如是尊者欲種法樹. 如治地法

故先立章. 如*種殖法故後作門. 復次如結

□法故. 如欲結□先經其縷然後結花.

如是尊者欲結法□. 如經縷法故先立章.

如結花法故後作門. 復次如彩□法故. 如

欲彩□必先作[&FFFF]#後塡衆彩. 如是尊者欲

□法像. 如作摸法故先立章. 如塡彩法故

後作門. 復次如刻鏤法故. 如欲刻鏤必先

作朴後刻支體. 如是尊者欲後作門. 復

次如觀行法故. 如[&FFFF]#伽師先立大種及所

造色. 後以極微刹那分析. 尊者亦爾. 如立

大種及所造色故先立章. 如以極微刹那

中      欄

分析故後作門. 復次如佛說法故. 如佛說

法先□後釋. 謂先□言六界六觸處十八章近

行及四依處說名有情. 後復釋言. 如是名六

界. 乃至如是名四依處. 尊者亦爾. 如先□

法故先立章. 如後釋法故後作門. 復次欲

現二種善巧法故. 謂先立章. 現於義善巧.

後作門. 現於文善巧. 如義善巧文善巧. 當

知義力文力義無□解. 法無□解. 義無□解

究竟. 法無□解究竟亦爾. 復次顯己智見無

錯亂故. 謂若智見有錯亂者. 其所造論亦

復錯亂. 不能立蘊納息章門. 若彼智見無

錯亂者. 其所造論亦不錯亂. 能善立蘊納

息章門. 尊者顯己智見無謬故先立章然後

作門. 問何故立章先依三結. 後乃至依九

十八隨眠耶. 答是作論者意欲爾故. 謂作論

者隨己意欲而作此論. 不違法相故不

應責. 脅尊者曰. 一切生疑謂若先說三不

善根. 或乃至先說九十八隨眠者. 亦皆有

疑. 何緣立章先依於彼. 故但所說不違法

相. 若先若後俱無有失. 復有說者. 阿毘達

磨應以相心. 不應責其先後次第. 或有說

者. 此中亦可隨少因緣釋其次第. 然阿毘

達磨義理深廣. 若復釋此便爲繁亂. 難可

受持故不復釋. 有作是說. 此中欲顯漸增

法故. 謂先說三. 次四次五. 乃至最後說九

十八. 復次顯煩惱樹漸增長故. 先說三結.

乃至後說九十八隨眠. 有餘師說. 欲顯斷

彼漸次證得沙門果故. 謂三結斷. 證得初

果. 是以先說三不善根. 欲漏倍斷得第二

下      欄

果. 卽彼盡斷得第三果. 是故次說. 餘二漏斷

得第四果. 是故後說. 4瀑流扼取身繫蓋等

無別斷證. 皆重顯示三漏故說. 是故此中

先說三結. 乃至後說九十八隨眠有三結.

謂有身見結戒禁取結疑結. 問此三結以何

爲自性. 答以二十一事爲自性. 謂有身見

結三界見苦所斷有三事. 戒禁取結三界見

苦道所斷有六事. 疑結三界見苦集滅道所

斷有十二事. 此二十一事是三結自性. 我物

相分自體本性. 已說自性. 所以今當說. 問

何故名結. 結是何義. 答繫縛義是結義. 合苦

義是結義. 雜毒義是結義. 此中繫縛義是結

義者. 謂結卽是繫. 云何知然. 如契經說. 尊

者執大藏. 往尊者舍利子所. 問言大德. 爲

眼結色色結眼耶. 乃至意法爲問亦爾. 舍利

子言. 眼不結色. 色不結眼. 此中欲貪說名

能結. 乃至意法亦復如是. 如黑白牛同一靷

繫. 若有問言. 爲黑5繫白. 白繫黑耶. 應正

答言. 黑不繫白. 白不繫黑. 此中有靷說名

能繫. 由此故知結卽是繫. 合苦義是結義者

謂欲界結令欲界有情與欲界苦合非樂.

色界結令色界有情與色界苦合非樂. 無

色界結令無色界有情與無色界苦合非樂.

雜毒義是結義者. 謂勝妙生及有漏定. 如無

量解脫勝處遍處等. 以雜煩惱故聖者厭離

如雜毒食. 雖復美妙. 智者遠之如世尊

說. 三結永斷證預流果. 得不墮法定趣菩

提. 極七反有七生天上七生人中. 流轉往來

作苦邊際. 問如阿毘達磨說八十八隨眠永

經數:一五四五

經名:阿毘達磨大毘婆沙論卷第四十六

頁數:二三八

上      欄

斷證預流果. 池喩經說. 無量苦斷證預流

果. 何故此說三結永斷證預流果耶. 答應

作是說. 此是世尊爲所化生有餘略說. 復

次世尊觀察所化有情意樂隨眠爲說法要.

意樂者謂善根. 隨眠者謂煩惱. 觀察如是意

樂隨眠. 略說法要斷彼煩惱. 所說稱量不

少不多. 少說不能斷彼煩惱. 多說於彼則

爲唐捐. 譬如良醫觀察病者病及病因. 授

以方藥. 所授稱量不少不多. 少則不能

除其病苦. 多則於彼亦爲唐捐. 復次所說

法要有略有廣. 略者謂說三結永斷證預

流果. 廣者謂說八十八隨眠永斷. 及說無量

苦斷證預流果. 如略說廣說諸不分別說分

別說總說別說無異說有異說不遍說遍說頓

說漸說. 當知亦爾. 復次爲利根者說三結

永斷證預流果. 爲鈍根者說八十八隨眠

永斷及說無量苦斷證預流果. 如爲利根

鈍根者說. 諸爲因力緣力內力外力自思惟

力他說法力. 開智者說智者說當知亦爾.

復次爲誘怯弱所化有情. 顯示易行. 如牽

手故謂怯弱者怖多所行. 爲誘進之於多

說少. 此中應說佛栗氏子於多聞少便奉

行喩. 謂有苾芻名佛栗氏子. 如來在世於

佛法出家. 是時已制過1二百五十學處. 於

半月夜說別解脫戒經時. 聞說自愛諸善

男子樂學戒者應如是學. 便生怯弱. 誰能

於此衆多學處具足奉行. 便詣佛所頂禮

雙足白言世尊. 我今不能守護如是衆多

學處. 請退還家修本俗業. 世尊2哀[&FFFF]#軟言

中      欄

訶□. 復勸3諭曰. 善哉善哉. 佛栗氏子. 汝能

修學三學處不. 謂增上戒學增上心學增上

慧學. 彼聞數少. 歡喜踊躍. 卽白佛言. 我能

修學彼學. 如是三種學時. 便爲已學一切

學處. 如是世尊若說八十八隨眠永斷. 或

說無量苦斷證預流果者. 則所化有情心

生怯弱. 誰能拔此八十八種大煩惱樹. 誰能

越此八十八種大煩惱河. 誰能竭此八十八

種大煩惱海. 誰能碎此八十八種大煩惱山.

誰能修八十八種4煩惱對治. 由世尊說三

結永斷證預流果. 彼聞數少歡喜踊躍. 便

勤修學三結對治. 斷三結時諸見所斷皆

得永斷. 同對治故. 復次世尊於此說勝事

故. 謂見所斷諸煩惱中三結最勝. 是故尊者

妙音說曰. 於見所斷諸煩惱中三結最勝. 餘

皆屬此. 如因見生貪瞋慢等. 復次世尊於

此說上首故. 謂此三結是見所斷煩惱上首.

如勇健將常在軍前. 由此勢力諸見所斷煩

惱生長難可制伏. 復次世尊於此說勝功

德勝怨效故. 勝功德者謂預流果. 勝怨敵者

謂此三結. 復次佛於此說三三摩地近障法

故. 謂有身見是空近障. 戒禁取是無願近障.

疑是無相近障. 復次如是三結近見道者數

現行故. 如雜蘊說. 忍作意持見疑不行設行

不覺. 煩惱微細覺慧劣故. 見謂有身見及戒

禁取. 疑卽是疑. 復次由此三結難斷難破難

可越度. 是故偏說. 復次由此三結過患增盛

堅固衆多. 是故偏說. 謂有身見結是六十二

見趣根本. 諸見趣是餘煩惱根本. 餘煩惱是

下      欄

業根本. 諸業是異熟果根本. 依異熟果一切

善不善無記法皆得生長. 戒禁取結能起種

種無義苦行. 疑結能使有情疑前際疑後

際疑前後際. 於內猶豫此爲何物. 云何此

物. 誰現在誰當有. 如是有情生從何來死

往何所. 復次如是三結已斷已遍知. 乃至阿

羅漢猶相似轉. 謂有身見結苦類智忍時已斷

已遍知. 諸阿羅漢猶相似轉. 謂作是說. 我[&FFFF]#

我衣我同住我弟子我房舍我資具. 於無我

中而說有我戒禁取結道類智忍時已斷已

遍知. 諸阿羅漢猶相似轉. 如5洗手足住阿

練若. 但畜三衣常行乞食. 乃至具足受持

十6二杜多功德. 謂得淸淨. 曾聞尊者路摩尙

祇迦. 雖是阿羅漢每日洗浴謂得淸淨. 此

類極多. 疑結道類智忍時已斷已遍知. 諸阿

羅漢猶相似轉. 謂阿羅漢遠見堅物便生猶

豫. □耶人耶. 爲男爲女. 若見二路亦□疑

惑. 此是正道非正道耶. 見7二衣[&FFFF]#亦□猶

豫. 是我所有他所有耶. 如是一切. 復次諸瑜

伽師以三結斷爲其上首. 總證一切見所

斷結諸擇滅故. 復次諸瑜伽師以三結斷

爲其上首. 總覺一切見所斷結諸擇滅故.

復次如是三結是順下分通三界故. 8貪欲

瞋□雖是順下分. 而不通三界. 邊執見邪

見見取慢無明等雖通三界. 非順下分故

不說斷. 復次七隨眠中諸預流果已永斷

者. 此中說故. 謂預流果七隨眠中已永斷

二. 謂見及疑. 見有二種. 謂緣自地他地差

別. 於中各說一上首者. 復次於九結中諸

經數:一五四五

經名:阿毘達磨大毘婆沙論卷第四十六

頁數:二三九

上      欄

預流果已永斷者. 此中說故. 謂預流果於九

結中已斷三結. 謂見取疑. 是故尊者妙音說

曰. 此經應言永斷三結證預流果. 謂見取

疑. 復次十隨眠中諸預流果已永斷者. 此中

說故. 十隨眠者. 謂五見. 疑貪□慢癡. 預流

於此十隨眠中已永斷六. 謂五見疑. 此中

*唯說永斷三結不說六者. 但說轉故. 謂

此六中有身見是轉邊執見是隨轉. 戒禁取

是轉. 見取是隨轉. 疑是轉. 邪見是隨轉. 已說

轉當知亦說隨轉. 是故但說永斷三結. 復

次此經略現門梯[&FFFF]#故. 謂見所斷諸煩惱中.

有*唯一部有通二部有通四部. 若說有

身見. 當知總說*唯一部者. 若說戒禁取. 當

知總說通二部者. 雖更無別通二部隨眠.

而戒禁取則名通二部. 或復說彼相應俱有.

若說疑. 當知總說通四部者. 復次見所斷

結. 有是自界遍行. 有是他界遍行. 若說有

身見. 當知總說自界遍行. 若說戒禁取疑

當知總說他界遍行問何故自界遍行但

說一結. 他界遍行說二結耶. 答他界遍行

通有漏緣無漏緣故. 若說戒禁取. 當知總

說有漏緣結. 若說疑. 當知總說無漏緣結.

如自界遍行他界遍行. 諸自地遍行他地遍

行. 當知亦爾. 復次見所斷結. 有是有漏緣.

有是無漏緣. 若說有身見及戒禁耶. 當知總

說有漏緣結. 若說疑當知總說無漏緣結.

問何故說二有漏緣結. 無漏緣結但說一耶.

答有漏緣結有是自界自地緣. 有是他界他

地緣. 若說有身見. 當知總說自界自地緣

中      欄

者. 若說戒禁取. 當知總說他界他地緣者.

如有漏緣無漏緣. 諸有諍緣無諍緣. 世間緣

出世間緣. 有愛味緣無愛味緣. 耽嗜依緣出

離依緣. 墮界緣不墮界緣. 順結緣不順結緣.

順取緣不順取緣. 順纏緣不順纏緣. 當知亦

爾. 復次見所斷結. 有有爲緣. 有無爲緣. 若

說有身見及戒禁取. 當知總說有爲緣結.

若說疑. 當知總說無爲緣結. 有爲緣結說

二所以如前應知. 如1有爲緣無爲緣諸常

緣無常緣□緣非□緣有變易緣無變易緣

當知亦爾. 復次見所斷結有是見性有非

見性. 若說有身見及戒禁取. 當知總說是

見性結. 若說疑當知總說非見性結. 是見

性結說二所以如前應知. 如見性非見性

諸視性非視性推心性非推心性樂尋覓性非

樂尋覓性樂□轉性不樂□轉性堅執性不堅

執性數取境性不數取境性當知亦爾. 復次

見所斷結有是不善有是無記. 若說戒禁取

疑. 當知總說諸不善結. 若說有身見當知

總說諸無記結. 諸不善結說二所以如前

應知. 如不善2無記有異熟無異熟. 感二果

感一果. 無□無愧相應. 無□無愧不相應. 當

知亦爾. 復次見所斷結有歡行相轉. 有□行

相轉. 若說有身見及3戒禁取當知總說歡

行相轉者. 若說疑當知總說□行相轉者.

歡行相轉說二所以如前應知. 復次如是

三結障三淨蘊. 是故偏說謂有身見障淨戒

蘊. 有說. 障淨定蘊戒禁取障淨定蘊. 有說.

障淨戒蘊疑障淨慧蘊. 如障三淨蘊諸障

下      欄

三學三修三淸淨當知亦爾. 復次如是三

結障八支聖道. 是故4偏說. 謂有身見障正

語正業正命. 有說. 障正念正定. 戒禁取障

正念正定. 有說. 障正語正業正命. 疑障正

見正思惟正精進. 復次欲令疑者得決定

故. 說預流果永斷三結. 謂世間疑. 已得聖

者. 猶執有我. 猶執吉凶. 猶□疑惑. 故世尊

說永斷此三. 證預流果. 5以預流果初聖

果故

問爲初得道故名預流. 爲初得果故名預

流. 設爾何失. 爾俱有過. 若初得道故名預

流. 則第八聖應名預流. 第八聖者謂隨信行

及隨法行. 從勝數之. 是第八故. 彼最初得

無漏道故. 若初得果故名預流. 則倍離欲

染及全離欲染者. 入正性離生至道類智

位應名預流. 爾時證得四聖果中最初果

故. 有作是說. 以初得道故名預流. 問第八

聖者應名預流. 答若初得道具緣道智乃

名預流. 答八聖者雖初得道. 而未具得緣

道智故不名預流. 復次若初得道是6道類

智修道果道所攝道者. 乃名預流. 第八不爾.

復次若初得道具三緣者. 乃名能流. 一捨

已得道. 二得未得道. 三得結斷一味得. 捨已

得道者. 謂捨見道. 得未得道者. 謂得修道.

得結斷一味得者. 謂得三界見所斷結一味

斷得. 第八不爾. 復次若初得道具五緣者.

乃名預流. 一捨已得道. 二得未得道三得結

斷一味得. 四頓得八智. 五一時修十六行相.

第八不爾. 復次若初得道已斷一切見所斷

經數:一五四五

經名:阿毘達磨大毘婆沙論卷第四十六

頁數:二四○

上      欄

結. 無事煩惱忍所斷惑見邪性者乃名預流.

第八不爾. 復次若初得道有相有施設可

共談論者. 乃名預流. 第八不爾. 復次若初

得道容死生者乃名預流. 第八不爾. 有餘

師說. 以初得果故名預流. 問倍離欲染及

全離欲染者. 入正性離生至道類智位應

名預流. 答若初得果. 是漸次非超越. 乃名

預流. 餘則不爾. 復次若初得果證初解脫.

是初得度. 住初果者. 乃名預流. 餘則不爾.

復次若初得果. 先未以世俗道倍離欲染

及全離欲染而得果者. 乃名預流. 餘則不

爾. 復次若初得果. 先未以世俗道證欲界

法六品斷. 或九品斷而得果者. 乃名預流.

餘則不爾. 復次若初得果. 是四果中最初果

者. 乃名預流. 餘則不爾. 復次若初得果. 是

四向四果中最初果者. 乃名預流. 餘則不

爾. 復次若初得果. 是四雙八雙補特伽羅中

最初果者. 乃名預流. 餘則不爾. 復次若初

得果地道俱定者. 乃名預流. 謂一來果地雖

定而道不定. 有漏無漏道俱能得故. 不還果

地道俱不定. 依六地有漏無漏道皆能得故.

阿羅漢果道雖定而地不定. 依九地皆能得

故. 預流果地道俱定. *唯依未至定無漏道

得故. 復有說者. 不以初得道故名預流.

亦不以初得果故名預流. 然以成就預流

果故名預流. 補特伽羅名依法立. □油

甁藥水等故. 問以何義故. 名預流耶. 答流

謂聖道. 預者謂入. 彼入聖道故名預流. 問

一來不還及阿羅漢亦入 聖道. 應名預流.

中      欄

答若依此義亦不遮彼. 然預流果初故受

名. 餘依別德更立2異稱

問一來不還阿羅漢亦得不墮法. 何故*唯

說預流果得不墮法耶. 答亦應說餘而不

說者. 應知此經是有餘說. 復次諸果各有

勝義顯義. 謂預流果不墮法勝不墮法顯. 故

說不墮. 不墮惡趣故. 一來果一來法勝一

來法顯. 故說一來. *唯一往來故. 不還果不

還法勝不還法顯. 故說不還. 不還欲界故.

阿羅漢果無生法勝無生法顯.  故說無生. 不

受後有故. 是故預流獨說不墮. 問異生亦

有得不墮法. 何故於此不說異生. 答應說

而不說者. 當知此義有餘. 復次彼不定故.

謂諸異生於不墮法有得不得. 諸預流者定

得不墮. 故偏說之

定者謂住正性定聚. 諸預流者定般涅槃故

說爲定. 緣已變故. 猶如□器. 三層閣上投

之於地. 未至地頃. 雖曰未破. 必當破故

亦名爲破

趣菩提者盡無生智名曰菩提. 彼於菩提

願樂忍可. 敬重愛欲隨順趣向. 臨至名趣

極七返有者. 謂*唯受七有. 問應言十四有.

或二十八有. 若此*唯依本有說者. 應言十

四有.  天上人中各七有故. 若依本有中有說

者. 則二十八有. 天人各有十四有故. 謂七

本有及七中有. 何故但說極七有耶. 答如

七葉樹不過七故說極七有. 謂天與人本

有中有各有七故. 如餘經說. 佛[&FFFF]#法輪四諦

三[&FFFF]#十二行相. 非*唯三[&FFFF]#十二行相.  應說

下      欄

十二轉四十八行相. 謂於四諦各有三轉十

二行相. 然一一諦各有三轉十二行相. 不

過三轉十二行相故說此言. 餘經亦說. 有

七處善及三義觀. 速於聖法毘奈耶中. 能盡

諸漏. 不應但說有七處善. 彼應說有三

十五處善或無量處善. 不過七故作如是

說. 謂於五蘊或於餘法. 一一各有七處善

故. 此亦如是. 又餘經說. 苾芻我今當說二

法. 二謂眼色乃至意法. 彼不應言二. 應說

有十二. 不過二故說二法言. 此亦如是.

問何預流*唯經3七有流轉往來不增不

減. 脅尊者曰. 若增若減亦俱生疑. *唯受七

有不違法相故不應責. 復次彼異熟因但

有爾所感異熟果勢力在故. 復次彼業力

故能受七有. 聖道力故不至第八. 如爲七

步毒蛇所□. 大種力故能行七步. 毒勢力

故不至第八. 復次若受八有. 彼第八生應

無聖道. 聖道法爾不依欲界第八身故. 彼

第八生若無聖道. 應見諦已還不見諦. 得

聖果已還不得果入現觀已還不現觀.

成聖者已還作異生. 勿有斯過. 故*唯七

有. 復次若受八有便越三世. 過□伽沙應

正等覺法毘奈耶則於如來非內眷屬. 如

過七族不名爲親. 復次增上忍時已除欲

界人天七生. 色無色界處別一生. 於諸餘生

得非擇滅. 若法已得非擇滅者必不現前

故*唯七有. 復次彼於欲界上下七處有受

生義. 七處謂人及六欲天. 於中往來人天相

間故受七有. 復次欲界九品煩惱勢力有差